
****

**Pasvalio rajono savivaldybės administracijos**

**direktorius**

**Įsakymas**

**Dėl PASVALIO RAJONO SAVIVALDYBĖS ŠVIETIMO STEBĖSENOS**

2022 m. gegužės 25 d. Nr. DV-342

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 3 punktais, Lietuvos Respublikos švietimo įstatymo 53 straipsnio 2 dalimi, vykdydamas Valstybės švietimo ir mokslo stebėsenos tvarkos aprašo, patvirtinto Lietuvos Respublikos švietimo, mokslo ir sporto ministro 2019 m. birželio 27 d. įsakymo Nr. V-757 „Dėl Valstybės švietimo ir mokslo stebėsenos tvarkos aprašo patvirtinimo“ (su visais aktualiais pakeitimais), 20 ir 28 punktus, Būtinuosius savivaldybių švietimo stebėsenos rodiklius, patvirtintus Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2308 „Dėl Būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių patvirtinimo“, Savivaldybių švietimo stebėsenos būtinųjų rodiklių aprašus, patvirtintus Lietuvos Respublikos švietimo, mokslo ir sporto ministro 2022 m. kovo 25 d. įsakymu Nr. V-448 „Dėl Savivaldybių ir mokyklų, vykdančių bendrojo ugdymo programas, švietimo stebėsenos būtinųjų rodiklių aprašų patvirtinimo“:

1. Tvirtinu pridedamus:

1.1. Pasvalio rajono savivaldybės švietimo stebėsenos tvarkos aprašą.

1.2. Pasvalio rajono savivaldybės švietimo stebėsenos rodiklių sąrašą.

1.3. Pasvalio rajono savivaldybės švietimo stebėsenos rodiklių aprašą.

2. Pripažįstu netekusiu galios Pasvalio rajono savivaldybės administracijos direktoriaus 2018 m. rugpjūčio 30 d. įsakymą Nr. DV-537 „Dėl Pasvalio rajono savivaldybės švietimo stebėsenos“.

3. Pavedu Pasvalio rajono savivaldybės administracijos Švietimo ir sporto skyriui šio įsakymo kontrolę.

Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Povilas Balčiūnas

PATVIRTINTA

Pasvalio rajono savivaldybės administracijos

direktoriaus 2022 m. gegužės 25 d. įsakymu

Nr. DV-342

**PASVALIO RAJONO SAVIVALDYBĖS ŠVIETIMO STEBĖSENOS TVARKOS APRAŠAS**

**I SKYRIUS**

**Bendrosios nuostatos**

1. Pasvalio rajono savivaldybės švietimo stebėsena (toliau – Savivaldybės švietimo stebėsena) yra Pasvalio rajono savivaldybės administracijos vykdoma nuolatinė švietimo būklės ir kaitos analizė, vertinimas, prognozavimas bei reikalingų duomenų rinkimas. Ji apima duomenų rinkimą apie švietimą: ikimokyklinį, priešmokyklinį, bendrąjį ugdymą, suaugusiųjų mokymą ir neformalųjį vaikų švietimą.

2. Pasvalio rajono savivaldybės švietimo stebėsenos tvarkos aprašas (toliau – Aprašas) nustato Pasvalio rajono savivaldybės (toliau – Savivaldybės) švietimo stebėsenos paskirtį, uždavinius, objektą ir subjektą, principus, stebėsenos organizavimą ir vykdymą, rodiklių atrankos kriterijus ir tvirtinimą, disponavimą stebėsenos informacija.

3. Savivaldybės švietimo stebėsenos paskirtis – sudaryti sąlygas visiems švietimo valdymo subjektams priimti pagrįstus sprendimus ir vykdyti švietimo kokybę laiduojantį valdymą, informuoti visuomenę apie švietimo būklę.

4. Savivaldybės švietimo stebėsenos uždaviniai:

4.1. rinkti, kaupti ir apdoroti duomenis apie Savivaldybės švietimo sistemos būklę;

4.2. analizuoti ir vertinti Savivaldybės švietimo būklę bei kaitą ir jai darančius įtaką veiksnius, atsižvelgiant į švietimui keliamus tikslus ir uždavinius;

4.3. prognozuoti Savivaldybės švietimo sistemos kaitą;

4.4. teikti ir skelbti Savivaldybės švietimo stebėsenos duomenis ir (ar) analitinę informaciją.

5. Savivaldybės švietimo stebėsenos objektas – švietimo būklė.

6. Savivaldybės švietimo stebėsenos subjektai – Savivaldybės institucijos, vykdančios švietimo stebėseną:

6.1. Savivaldybės administracija;

6.2. Savivaldybės švietimo įstaigos.

7. Švietimas stebimas šiais pagrindiniais aspektais:

7.1. švietimo funkcionavimo (švietimo kontekstas, indėlis į švietimą, švietimo procesai, švietimo rezultatai ir švietimo pasekmės);

7.2. švietimo rūšių ir programų (formalusis švietimas, švietimo programos, neformalusis švietimas, švietimo pagalba);

7.3. švietimo valdymo lygmenų – Savivaldybės ir švietimo įstaigos;

7.4. kitais teisės aktų nustatytais teminiais-analitiniais aspektais.

8. Savivaldybės švietimo stebėsenos principai:

8.1. tikslingumas – renkami tik tie duomenys ir informacija, kurie yra reikalingi ir tinkami švietimo būklei vertinti bei Savivaldybės švietimo valdymo subjektų sprendimams priimti;

8.2. nešališkumas – Savivaldybės švietimo stebėsena vykdoma be išankstinio nusistatymo, laikantis profesinio nepriklausomumo nuo įvairių interesų grupių;

8.3. patikimumas – skelbiama tikrovę atitinkanti informacija;

8.4. konfidencialumas – skelbiama tik tokia informacija, kuri garantuoja fizinio asmens duomenų anonimiškumą, išskyrus teisės aktuose numatytus atvejus.

9. Aprašas parengtas vadovaujantis Lietuvos Respublikos švietimo įstatymu, Lietuvos Respublikos asmens duomenų teisinės apsaugos įstatymu, Valstybės švietimo ir mokslo stebėsenos tvarkos aprašu, Būtinaisiais savivaldybių švietimo stebėsenos rodikliais, Savivaldybių švietimo stebėsenos būtinųjų rodiklių aprašais ir kitais teisės aktais.

10. Apraše vartojamos Lietuvos Respublikos švietimo įstatyme bei kituose teisės aktuose apibrėžtos sąvokos.

**II SKYRIUS**

**švietimo Stebėsenos organizavimas ir vykdymas**

11. Savivaldybėje švietimo stebėsena organizuojama ir vykdoma Savivaldybės ir švietimo įstaigos lygmenimis.

12. Savivaldybės lygmens švietimo stebėseną organizuoja ir vykdo Savivaldybės administracijos Švietimo ir sporto skyrius.

13. Savivaldybės administracijos Švietimo ir sporto skyrius organizuoja ir vykdo šias veiklas:

13.1. sudaro, atnaujina ir šiame Apraše nustatytiems subjektams teikia būtinųjų ir pasirenkamųjų rodiklių sąrašus bei būtinųjų ir pasirenkamųjų rodiklių aprašus;

13.2. vykdo duomenų rinkimą, kaupimą ir apdorojimą;

13.3. paskelbia apibendrintą Savivaldybės švietimo stebėsenos informaciją visuomenei;

13.4. teikia informaciją užsakovams ir (ar) skelbia naudotojams.

14. Švietimo įstaiga organizuoja ir vykdo įstaigos lygmens švietimo stebėseną.

15. Švietimo įstaiga švietimo stebėsenos organizavimą ir vykdymą reglamentuoja įstaigos veiklos dokumentuose.

16. Skirtingų lygmenų švietimo stebėsenos subjektai neatlygintinai keičiasi stebėsenos duomenimis ir informacija.

**III SKYRIUS**

**švietimo Stebėsenos rodikliAI, JŲ ATRANKOS KRITERIJAI IR TVIRTINIMAS**

17. Savivaldybės lygmens švietimo stebėsenos būtinieji ir pasirenkamieji rodikliai yra nuolatos stebimi rodikliai, glaustai atskleidžiantys Savivaldybės švietimo sistemos būklę ir kaitą. Šių rodiklių sąrašą tvirtina Savivaldybės administracijos direktorius.

18. Savivaldybės švietimo stebėsenos rodiklių atrankos kriterijai:

18.1. rodiklio aiškumas ir informatyvumas;

18.2. validumas;

18.3. rodiklio naudingumas, tinkamumas švietimo valdymo, švietimo būklės analizės ir visuomenės informavimo reikmėms;

18.4. rodikliui skaičiuoti reikalingų duomenų prieinamumas ir patikimumas.

19. Švietimo įstaigos lygmens stebėsenos rodiklių sąrašą sudaro būtinieji ir pasirenkamieji rodikliai, parodantys švietimo būklę ir (ar) pokyčių mastą įstaigoje. Jos švietimo stebėsenos rodiklių sąrašą tvirtina mokyklos vadovas.

**IV SKYRIUS**

**BAIGIAMOSIOS NUOSTATOS**

20. Visais Savivaldybės švietimo stebėsenos rodikliams skaičiuoti renkamais Savivaldybės lygmens duomenimis disponuoja Savivaldybės administracijos Švietimo ir sporto skyrius. Savivaldybės lygmens švietimo stebėsenos apibendrinta informacija (stebėsenos rodiklių reikšmės) skelbiama Savivaldybės internetinėje svetainėje www.pasvalys.lt.

21. Savivaldybės švietimo stebėsenos subjektai Savivaldybės lygmens švietimo stebėsenos rodikliams būtinus duomenis ir informaciją teikia neatlygintinai teisės aktų nustatyta tvarka.

22. Savivaldybės lygmens švietimo stebėsenai naudojami Švietimo valdymo informacinės sistemos prieinami duomenys bei kitų institucijų – Statistikos departamento prie Lietuvos Respublikos Vyriausybės, Nacionalinės švietimo agentūros ir kt. – viešai skelbiami duomenys.

23. Švietimo stebėsenos organizavimo ir vykdymo Savivaldybės švietimo įstaigose priežiūrą vykdo Savivaldybės administracijos Švietimo ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Pasvalio rajono savivaldybės administracijos

direktoriaus

2022 m. gegužės 25 d. įsakymu Nr. DV-342

**Pasvalio RAJONO SAVIVALDYBĖS Švietimo stebėsenos**

**RODIKLIŲ SĄRAŠAS**

**1. Švietimo kontekstas (parodo išorines sąlygas ir reikmes, darančias poveikį švietimo sistemos procesams):**

1.1. gyventojų skaičiaus pokytis;

1.2. gimusiųjų skaičius;

1.3. atvejų, kai Vaiko gerovės komisijos siūlymu vaikams buvo suteiktos koordinuotai teikiamos švietimo, socialinės ir sveikatos priežiūros paslaugos, dalis nuo visų svarstytų atvejų.

**2. Indėlis į švietimą (parodo pastangas ir (arba) išteklius, reikalingus švietimo sistemai veikti ir tikslams pasiekti):**

2.1. švietimo įstaigų skaičius pagal tipus ir jų kaita per 5 metus;

2.2. bendrojo ugdymo mokyklų 1–8 klasių komplektų, kurie yra jungtiniai, dalis**\***;

2.3. bendrojo ugdymo mokyklų klasių komplektų, kuriuose yra mažiau kaip 8 mokiniai, dalis\*;

2.4. naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis**\***;

2.5. naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis**\***;

2.6. mokinių pasiskirstymas pagal ugdymo programas (ikimokyklinio, priešmokyklinio, pradinio, pagrindinio, vidurinio) per 3 metus;

2.7. ikimokykliniame ir priešmokykliniame ugdyme dalyvaujančių 3–5 metų vaikų dalis**\***;

2.8. savivaldybės mokyklose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis**\***;

2.9. savivaldybės 3–5 metų vaikų, ugdomų ne savivaldybės mokyklose, dalis**\***;

2.10. vaikų, kuriems skirtas privalomas ikimokyklinis ugdymas, skaičius;

2.11. neformaliojo švietimo veikloje dalyvaujančių mokinių dalis**\***;

2.12. mokinių, dalyvavusių vaikų vasaros stovyklose, dalis;

2.13. jaunesnių nei 50 metų bei 50 metų ir vyresnio amžiaus mokytojų skaičiaus santykis**\***;

2.14. daugiau kaip 2 metų pedagoginio darbo stažą turinčių darbuotojų dalis**\***;

2.15. švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus**\***;

2.16. vieno mokinio išlaikymo kaina švietimo įstaigose;

2.17. švietimui skirta savivaldybės biudžeto dalis;

2.18. pavežamų mokinių skaičius ir dalis;

2.19. nemokamai maitinamų mokinių dalis;

2.20. iš užsienio atvykusių (grįžusių) mokinių skaičius.

**3. Švietimo procesas (parodo priežastiniais ryšiais susijusių švietimo sistemos pokyčių eigą):**

3.1. mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdomų integruotai bendrosios paskirties mokyklose, dalis**\***;

3.2. negalią turinčių mokinių dalis nuo mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdomų integruotai bendrosios paskirties mokykloje\*;

3.3. švietimo pagalbą gaunančių mokinių dalis**\***;

3.4. vienai sąlyginei mokytojo pareigybei tenkančių mokinių skaičius bendrojo ugdymo mokyklose\*;

3.5. mokytojų, dirbančių pilnu etatu bendrojo ugdymo mokyklose, dalis;

3.6. švietimo pagalbos specialistų, tenkančių 100 mokinių, skaičius.

**4. Švietimo rezultatai (parodo būvį pasibaigus tam tikram švietimo proceso etapui arba švietimo sukurtą produktą):**

4.1. Nacionalinio mokinių pasiekimų patikrinimo (NMPP) rezultatai;

4.2. pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika)**\***;

4.3. Savivaldybės mokyklų abiturientų, laikiusių valstybinius brandos egzaminus, rezultatai;

4.4. Savivaldybės mokyklų abiturientų valstybinių brandos egzaminų rezultatų vidurkis pagal dalykus;

4.5. tris ir daugiau valstybinių brandos egzaminų išlaikiusių abiturientų dalis**\***;

4.6. abiturientų, įstojusių į universitetus ir kolegijas nuo bendro tais pačiais metais įgijusių vidurinį išsilavinimą abiturientų skaičiaus, dalis.

4.7. mokinių, įgijusių pagrindinį išsilavinimą mokinių dalis;

4.8. mokinių, įgijusių vidurinį išsilavinimą mokinių dalis.

Pastaba. **\*** Būtinieji savivaldybių švietimo stebėsenos rodikliai, patvirtinti Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2308 „Dėl Būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių patvirtinimo“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Pasvalio rajono savivaldybės administracijos

direktoriaus

2022 m. gegužės 25 d. įsakymu Nr. DV-342

**PASVALIO RAJONO SAVIVALDYBĖS švietimo stebėsenos rodiklių aprašaS**

**1.** **Švietimo kontekstas (parodo išorines sąlygas ir reikmes, darančias poveikį švietimo sistemos procesams)**

**1.1. Gyventojų skaičiaus pokytis**

|  |  |  |
| --- | --- | --- |
| 1. | Apibrėžimas | Gyventojų skaičiaus kaitos stebėjimas leidžia prognozuoti mokinių skaičių švietimo įstaigose, ugdymo įstaigų tinklo kaitą ir planuoti lėšas švietimui. |
| 2. | Matavimo vienetai | Skaičius (proc.). |
| 3. | Reikalingi duomenys | Gyventojų, kurie deklaravo gyvenamąją vietą Pasvalio rajono savivaldybėje, skaičius metų pradžioje. |
| 4. | Duomenų šaltinis | Lietuvos statistikos departamentas. https://osp.stat.gov.lt/ |
| 5. | Rodiklio grupė | Švietimo kontekstas. |
| 6. | Skaičiavimo reguliarumas | Kasmet (sausio 1 d. duomenimis). |

**1.2.** **Gimusiųjų skaičius**

|  |  |  |
| --- | --- | --- |
| 1. | Apibrėžimas | Gimstamumo kaitos stebėjimas leidžia prognozuoti mokinių skaičių švietimo įstaigose, ugdymo įstaigų tinklo kaitą ir planuoti lėšas švietimui. |
| 2. | Matavimo vienetai | Skaičius (vnt.). |
| 3. | Reikalingi duomenys | Pasvalio rajono savivaldybėje deklaravusių gyvenamąją vietą Lietuvoje gimusiųjų skaičius ir užsienyje gimusių skaičius. |
| 4. | Duomenų šaltinis | Lietuvos statistikos departamentas. https://osp.stat.gov.lt/ |
| 5. | Rodiklio grupė | Švietimo kontekstas. |
| 6. | Skaičiavimo reguliarumas | Kasmet (sausio 1 d. duomenimis). |

**1.3.** **Atvejų, kai Vaiko gerovės komisijos siūlymu vaikams buvo suteiktos koordinuotai teikiamos švietimo, socialinės ir sveikatos priežiūros paslaugos, dalis nuo visų svarstytų atvejų (proc.).**

|  |  |  |
| --- | --- | --- |
| 1. | Apibrėžimas | Atskleisti, kokiai mokinių daliai buvo taikyta prevencinė veikla, lyginant su visais besimokančiaisiais |
| 2. | Matavimo vienetai | Skaičius (vnt.). |
| 3. | Reikalingi duomenys | Pasvalio rajono savivaldybės Vaiko gerovės komisijoje svarstytų atvejų skaičius ir siūlymų vaikams suteikti koordinuotai teikiamas švietimo, socialinės ir sveikatos priežiūros paslaugas skaičius. |
| 4. | Duomenų šaltinis | Švietimo valdymo informacinė sistema (ŠVIS) |
| 5. | Rodiklio grupė | Švietimo kontekstas. |
| 6. | Skaičiavimo reguliarumas | Kasmet (sausio 1 d. duomenimis). |

**2.** **Indėlis į švietimą (parodo pastangas ir (arba) išteklius, reikalingus švietimo sistemai veikti ir tikslams pasiekti)**

**2.1.** **Švietimo įstaigų skaičius pagal tipus ir jų kaita per 5 metus**

|  |  |  |
| --- | --- | --- |
| 1. | Apibrėžimas | Rodiklis parodo savivaldybės siekį užtikrinti bendrojo ugdymo mokyklų tinklo savivaldybėje planavimo pagrįstumą, bendrojo ugdymo mokyklų ugdymo kokybę, prieinamumą ir veiksmingą išteklių naudojimą, iš dalies sudaro galimybę planuoti savivaldybės bendrojo ugdymo mokyklų tinklo pertvarką, turėti viziją. |
| 2. | Matavimo vienetai | Skaičius (vnt.). |
| 3. | Reikalingi duomenys | Savivaldybės priklausomybės bendrojo, ikimokyklinio ugdymo ir neformaliojo vaikų švietimo mokyklų skaičius mokslo metų pradžioje. |
| 4. | Duomenų šaltinis | Švietimo ir mokslo institucijų registras (ŠMIR). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet mokslo metų pradžioje (rugsėjo 1 d.). |

**2.2. Bendrojo ugdymo mokyklų 1–8 klasių komplektų, kurie yra jungtiniai, dalis\***

|  |  |  |
| --- | --- | --- |
| 1. | Apibrėžimas | Rodiklis parodo bendrojo ugdymo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų 1–8 bendrojo tipo klasių komplektų skaičius ir šių mokyklų 1–8 jungtinių bendrojo tipo klasių komplektų skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.3.** **Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis\***

|  |  |  |
| --- | --- | --- |
| 1. | Apibrėžimas | Rodiklis parodo bendrojo ugdymo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų bendrojo tipo klasių komplektų skaičius ir šių mokyklų bendrojo tipo klasių komplektų, kuriuose yra mažiau kaip 8 mokiniai, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.4. Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis\***

|  |  |  |
| --- | --- | --- |
| 1. | Apibrėžimas | Rodiklis parodo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės mokyklose naujai komplektuojamų priešmokyklinio ugdymo grupių skaičius ir šiose mokyklose naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.5. Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis\***

|  |  |  |
| --- | --- | --- |
| 1. | Apibrėžimas | Rodiklis parodo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklose naujai komplektuojamų bendrojo tipo 1 klasių komplektų skaičius ir šiose mokyklose naujai komplektuojamų bendrojo tipo 1 klasių komplektų, kuriuose yra ne daugiau kaip 24 mokiniai, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.6.** **Mokinių pasiskirstymas pagal ugdymo programas (ikimokyklinio, priešmokyklinio, pradinio, pagrindinio, vidurinio) per 3 metus\***

|  |  |  |
| --- | --- | --- |
| 1. | Apibrėžimas | Rodiklis reikalingas prognozuojant mokyklų tinklo savivaldybėje pokyčius, mokinių skaičių, ugdymo programų aprėptį. |
| 2. | Matavimo vienetai | Skaičius (vnt.). |
| 3. | Reikalingi duomenys | Savivaldybės priklausomybės švietimo įstaigose besimokančių pagal ikimokyklinio, priešmokyklinio, pradinio, pagrindinio ir vidurinio ugdymo programas mokinių skaičius mokslo metų pradžioje. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.7.** **Ikimokykliniame ir priešmokykliniame ugdyme dalyvaujančių 3–5 metų vaikų dalis\***

|  |  |  |
| --- | --- | --- |
| 1. | Apibrėžimas | Rodikliu vertinama ikimokyklinio ir priešmokyklinio ugdymo aprėptis savivaldybėje ir institucinio ugdymo prieinamumas. |
| 2. | Matavimo vienetai | Procentai. |
| 3. | Reikalingi duomenys | 3–5 metų vaikų, kurių gyvenamoji vieta einamųjų metų ataskaitinę dieną deklaruota savivaldybės teritorijoje, skaičius ir šių vaikų, ugdomų švietimo įstaigose, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis. |

**2.8. Savivaldybės mokyklose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis\***

|  |  |  |
| --- | --- | --- |
| 1... | Apibrėžimas | Rodikliu vertinama savivaldybės galimybė teikti institucinį ikimokyklinį ir priešmokyklinį ugdymą. |
| 2. | Matavimo vienetai | Procentai. |
| 3. | Reikalingi duomenys | 3–5 metų vaikų, kurie einamųjų metų ataskaitinę dieną ugdomi savivaldybės mokyklose, skaičius ir šių vaikų, kurių gyvenamoji vieta deklaruota kitoje savivaldybėje, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.9.** **Savivaldybės 3–5 metų vaikų, ugdomų ne savivaldybės mokyklose, dalis\***

|  |  |  |
| --- | --- | --- |
| 1. | Apibrėžimas | Rodikliu vertinama savivaldybės galimybė teikti institucinį ikimokyklinį ir priešmokyklinį ugdymą. |
| 2. | Matavimo vienetai | Procentai. |
| 3. | Reikalingi duomenys | 3–5 metų vaikų, kurių gyvenamoji vieta einamųjų metų ataskaitinę dieną deklaruota savivaldybėje, skaičius ir šių vaikų, einamųjų metų ataskaitinę dieną ugdomų kitos savivaldybės mokyklose, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.10.** **Vaikų, kuriems skirtas privalomas ikimokyklinis ugdymas, skaičius**

|  |  |  |
| --- | --- | --- |
| 1. | Apibrėžimas | Rodikliu vertinama savivaldybės galimybė teikti institucinį ikimokyklinį ir priešmokyklinį ugdymą. |
| 2. | Matavimo vienetai | Skaičius |
| 3. | Reikalingi duomenys | Vaikų, kuriems skirtas privalomas ikimokyklinis ugdymas, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**2.11.** **Neformaliojo švietimo veikloje dalyvaujančių mokinių dalis\***

|  |  |  |
| --- | --- | --- |
| 1. | Apibrėžimas | Rodikliu vertinama savivaldybės priklausomybės bendrojo ugdymo mokyklų mokinių dalyvavimo neformaliojo švietimo veikloje aprėptis, netiesiogiai – savivaldybės mokyklų ir kitų švietimo teikėjų neformaliojo vaikų švietimo veiklų pasiūlos galimybės. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų mokinių (neskaičiuojami ikimokyklinio ir priešmokyklinio ugdymo vaikai), ataskaitinę dieną dalyvavusių neformaliojo vaikų švietimoveiklose mokykloje, neformaliojo vaikų švietimo mokyklose ir kitose neformaliojo vaikų švietimo veiklose už mokyklos ribų, skaičius.  Savivaldybės priklausomybės bendrojo ugdymo mokyklų mokinių skaičius ataskaitinę dieną.  Jei mokinys dalyvauja keliose NVŠ veiklose, jis skaičiuojamas vieną kartą. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (spalio 1 d.). |

**2.12. Mokinių, dalyvavusių vaikų vasaros stovyklose, dalis**

|  |  |  |
| --- | --- | --- |
| 1. | Apibrėžimas | Rodikliu vertinama savivaldybės priklausomybės (gyvenančių ir (ar) besimokančių savivaldybėje) bendrojo ugdymo mokinių (neskaičiuojami ikimokyklinio ir priešmokyklinio ugdymo vaikai) dalyvavimo vaikų vasaros stovyklose aprėptis, netiesiogiai – savivaldybės ir kitų savivaldybių švietimo teikėjų vaikų vasaros stovyklų pasiūlos galimybės. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės (gyvenančių ir (ar) besimokančių savivaldybėje) bendrojo ugdymo programų mokinių, per vasaros atostogas dalyvavusių vaikų vasaros stovyklose, skaičius.  Savivaldybės bendrojo ugdymo mokyklų mokinių skaičius ataskaitinę dieną.  Jeigu mokinys dalyvauja keliose vaikų vasaros stovyklose, jis skaičiuojamas atitinkamai kelis kartus. |
| 4. | Duomenų šaltinis | Švietimo ir sporto skyrius. |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet pasibaigus vaikų vasaros stovykloms (iki rugpjūčio 31 d.) pagal rodiklio reikšmes jų fiksavimo skaičiavimo lentelėje Švietimo ir sporto skyriaus nustatytą ataskaitinę dieną (rugsėjo 15 d.). |

**2.13. Jaunesnių nei 50 metų bei 50 metų ir vyresnio amžiaus mokytojų skaičiaus santykis\***

|  |  |  |
| --- | --- | --- |
| 1. | Apibrėžimas | Rodikliu vertinamas veiksmingos ir subalansuotos pedagoginio personalo politikos įgyvendinimas savivaldybės bendrojo ugdymo mokyklose, pritraukiant karjerą pradedančius ir išlaikant patirtį turinčius mokytojus, netiesiogiai – savivaldybės mokyklų, kaip darbdavių, patrauklumas mokytojams. |
| 2. | Matavimo vienetai | Skaičius (vnt.). |
| 3. | Reikalingi duomenys | Asmenų, jaunesnių nei 50 bei 50 metų ir vyresnio amžiaus, savivaldybės priklausomybės bendrojo ugdymo mokyklose, kaip pagrindinėje darbovietėje, užimančių mokytojų pareigas ir mokančių pagal pradinio, pagrindinio ar vidurinio ugdymo programas, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre nustatytą ataskaitinę dieną (spalio 1 d.). |

**2.14.** **Daugiau kaip 2 metų pedagoginio darbo stažą turinčių darbuotojų dalis\***

|  |  |  |
| --- | --- | --- |
| 1. | Apibrėžimas | Rodiklis rodo mokytojų kaitą, netiesiogiai – mokytojo profesijos prestižą. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklose, kaip pagrindinėje darbovietėje, dirbančių visų pedagoginių darbuotojų skaičius ir tų pačių darbuotojų, kurių pedagoginio darbo stažas ataskaitinę dieną yra didesnis nei 2 metai, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre nustatytą ataskaitinę dieną (spalio 1 d.). |

**2.15.** **Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus\***

|  |  |  |
| --- | --- | --- |
| 1. | Apibrėžimas | Rodiklis signalizuoja apie lyderystės ir valdymo problemas švietimo įstaigose. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų skaičius ir tų pačių mokyklų, kuriose daugiau kaip 12 mėnesių nėra nuolatinio vadovo, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre nustatytą ataskaitinę dieną (spalio 1 d.). |

**2.16. Vieno mokinio išlaikymo kaina švietimo įstaigose**

|  |  |  |
| --- | --- | --- |
| 1. | Apibrėžimas | Rodiklis parodo mokymo lėšų ir savivaldybės lėšų savarankiškoms funkcijoms atlikti naudojimą švietimo įstaigose. |
| 2. | Matavimo vienetai | Skaičius (Eur). |
| 3. | Reikalingi duomenys | Mokinių skaičius savivaldybės pavaldumo švietimo įstaigose rugsėjo 1 d. ir šioms įstaigoms biudžetiniams metams skirtų mokymo lėšų ir savivaldybės lėšų savarankiškoms funkcijoms atlikti suma. |
| 4. | Duomenų šaltinis | Finansų skyrius. |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.). |

**2.17. Švietimui skirta savivaldybės biudžeto dalis**

|  |  |  |
| --- | --- | --- |
| 1. | Apibrėžimas | Rodiklis parodo švietimui skirtų lėšų apimtį ir švietimo finansavimo pokyčius savivaldybėje. |
| 2. | Matavimo vienetai | Skaičius (Eur).  Dalis (proc.) |
| 3. | Reikalingi duomenys | Savivaldybės biudžetas ir jo dalis švietimo įstaigoms (mokymo lėšos ir savivaldybės lėšos savarankiškoms funkcijoms atlikti) |
| 4. | Duomenų šaltinis | Finansų skyrius. |
| 5. | Rodiklio grupė | Indėlis į švietimą. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.). |

**2.18. Pavežamų mokinių skaičius ir dalis**

|  |  |  |
| --- | --- | --- |
| 1. | Apibrėžimas | Pavežamų mokinių skaičius, išreikštas kaip bendro mokinių skaičiaus dalis (procentais) |
| 2. | Matavimo vienetai | Procentai. |
| 3. | Skaičiavimo metodas | Savivaldybės mokyklų pavežamų mokinių, besimokančių pagal bendrojo ugdymo programas, skaičius padaugintas iš 100 ir padalintas iš bendro savivaldybės mokyklose besimokančių pagal bendrojo ugdymo programas mokinių skaičiaus. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis į švietimą |
| 6. | Skaičiavimo reguliarumas | Rodiklio reikšmė skaičiuojama kasmet mokslo metų pradžioje (rugsėjo 1 d.) pagal rodiklio reikšmes Mokinių registre ataskaitinę dieną. |

**2.19.** **Nemokamai maitinamų mokinių dalis**

|  |  |  |
| --- | --- | --- |
| 1. | Apibrėžimas | Nemokamai maitinamų mokinių, besimokančių pagal bendrojo ugdymo programas, skaičius, išreikštas kaip bendro mokinių, besimokančių pagal bendrojo ugdymo programas, skaičiaus dalis (procentais) |
| 2. | Matavimo vienetai | Procentai (%). |
| 3. | Skaičiavimo metodas | Savivaldybės mokyklose nemokamai maitinamų mokinių, besimokančių pagal bendrojo ugdymo programas, skaičius padaugintas iš 100 ir padalintas iš bendro savivaldybės mokyklose besimokančių pagal bendrojo ugdymo programas mokinių skaičiaus. |
| 4. | Duomenų šaltinis | Švietimo valdymo informacinė sistema (ŠVIS).  Savivaldybės administracijos Socialinės paramos ir sveikatos skyrius |
| 5. | Rodiklio grupė | Indėlis |
| 6. | Skaičiavimo reguliarumas | Rodiklio reikšmė skaičiuojama kasmet mokslo metų pradžioje (rugsėjo 1 d.) pagal rodiklio reikšmes Mokinių registre ataskaitinę dieną. |

**2.20.** **Iš užsienio atvykusių (grįžusių) mokinių skaičius**

|  |  |  |
| --- | --- | --- |
| 1. | Apibrėžimas | Nemokamai maitinamų mokinių, besimokančių pagal bendrojo ugdymo programas, skaičius, išreikštas kaip bendro mokinių, besimokančių pagal bendrojo ugdymo programas, skaičiaus dalis (procentais) |
| 2. | Matavimo vienetai | Skaičius |
| 3. | Skaičiavimo metodas | Savivaldybės mokyklose besimokančių pagal bendrojo ugdymo programas mokinių, atvykusių (grįžusių) iš užsienio, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Indėlis |
| 6. | Skaičiavimo reguliarumas | Rodiklio reikšmė skaičiuojama kasmet mokslo metų pradžioje (rugsėjo 1 d.) pagal rodiklio reikšmes Mokinių registre ataskaitinę dieną. |

**3. Švietimo procesas (parodo priežastiniais ryšiais susijusių švietimo sistemos pokyčių eigą)**

**3.1. Mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdomų integruotai bendrosios paskirties mokyklose, dalis\***

|  |  |  |
| --- | --- | --- |
| 1. | Apibrėžimas | Rodiklis parodo įtraukiojo ugdymo aprėptį bendrojo ugdymo mokyklose. |
| 2. | Matavimo vienetai | Procentai. |
| 3. | Reikalingi duomenys | Mokinių skaičius bendrojo ugdymo savivaldybės priklausomybės mokyklų bendrosiose klasėse einamųjų kalendorinių metų ataskaitinę dieną ir tų pačių mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų ir nepalankių aplinkos veiksnių), ugdomų integruotai (t. y. ugdomų ne specialiose klasėse / grupėse), skaičius einamųjų metų ataskaitinę dieną. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo procesas. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**3.2. Negalią turinčių mokinių dalis nuo mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdomų integruotai bendrosios paskirties mokykloje\***

|  |  |  |
| --- | --- | --- |
| 1. | Apibrėžimas | Specialiųjų ugdymosi poreikių turinčių mokinių, kurie priskirti mokinių, turinčių negalią, grupei, dalis tarp integruotai (t. y. ugdomų ne specialiose klasėse / grupėse) bendrojo ugdymo bendrosiose mokyklose ugdomų specialiųjų ugdymosi poreikių (išskyrus atsirandančius dėl išskirtinių gabumų ir nepalankių aplinkos veiksnių) turinčių mokinių. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų bendrosiose klasėse integruotai ugdomų specialiųjų ugdymosi poreikių (išskyrus atsirandančius dėl išskirtinių gabumų ir nepalankių aplinkos veiksnių) mokinių, mokomų pagal pradinio, pagrindinio ar vidurinio lygmens programas, skaičius ir tų pačių mokinių, kurie ataskaitinę dieną buvo priskirti mokinių, turinčių negalią, grupei, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo procesas. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**3.3. Švietimo pagalbą gaunančių mokinių dalis\***

|  |  |  |
| --- | --- | --- |
| 1. | Apibrėžimas | Rodiklis parodo savivaldybės mokyklų pasirengimą suteikti švietimo pagalbą visiems mokiniams, kuriems tokia pagalba yra nustatyta. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų mokinių, mokomų pagal pradinio, pagrindinio ar vidurinio lygmens programas, Savivaldybės priklausomybės mokyklų mokinių, ataskaitinę dieną mokomų pagal pradinio, pagrindinio ar vidurinio lygmens programas, kuriems švietimo pagalbos poreikis nustatytas, skaičius ir tų pačių mokinių kuriems suteikta švietimo pagalba, skaičius ataskaitinę dieną. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo procesas. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

**3.4. Vienai sąlyginei mokytojo pareigybei tenkančių mokinių skaičius bendrojo ugdymo mokyklose\***

|  |  |  |
| --- | --- | --- |
| 1. | Apibrėžimas | Rodiklis parodo efektyvaus ugdymo organizavimo galimybę, mokyklų tinklo optimalumą. Sąlyginė mokytojo pareigybė – pareigybė apskaičiuota pagal Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, nuostatas). |
| 2. | Matavimo vienetai | Skaičius (vnt.). |
| 3. | Reikalingi duomenys | Bendrojo ugdymo savivaldybės priklausomybės mokyklų mokinių, mokomų pagal pradinio, pagrindinio ar vidurinio lygmens programas, skaičius ir tų pačių mokyklų sąlyginių mokytojų pareigybių skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo procesas. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis: Mokinių – rugsėjo 1 d., Pedagogų – spalio 1 d. |

**3.5. Mokytojų, dirbančių pilnu etatu bendrojo ugdymo mokyklose, dalis**

|  |  |  |
| --- | --- | --- |
| 1. | Apibrėžimas | Rodiklis parodo savivaldybės mokyklų pedagoginių darbuotojų skaičiaus mokykloje pagrįstumą, netiesiogiai – pedagogų mokykloje uždirbamo atlyginimo dydį. |
| 2. | Matavimo vienetai | Procentai. |
| 3. | Reikalingi duomenys | Savivaldybės pavaldumo bendrojo ugdymo mokyklų mokytojų, dirbančių einamųjų metų ataskaitinę dieną, skaičius ir tų pačių mokytojų turinčių 1 ir daugiau etato darbo krūvį, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo procesas. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre ataskaitinę dieną (spalio 1 d.). |

**3.6. Švietimo pagalbos specialistų, tenkančių 100 mokinių, skaičius**

|  |  |  |
| --- | --- | --- |
| 1. | Apibrėžimas | Rodiklis parodo mokinių ir kitų mokyklos bendruomenės narių galimybę gauti kokybišką švietimo pagalbą. |
| 2. | Matavimo vienetai | Skaičius (vnt.). |
| 3. | Reikalingi duomenys | Savivaldybės priklausomybės bendrojo ugdymo mokyklų mokinių, besimokančių ataskaitinę dieną pagal pradinį, pagrindinį ar vidurinį švietimo lygmenį, skaičius ir tų pačių mokyklų švietimo pagalbos specialistų etatinių vienetų skaičius ataskaitinę dieną. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo procesas. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis: Mokinių – rugsėjo 1 d., Pedagogų – spalio 1 d. |

**4. Švietimo rezultatai (parodo būvį pasibaigus tam tikram švietimo proceso etapui arba švietimo sukurtą produktą)**

**4.1. Nacionalinio mokinių pasiekimų patikrinimo (NMPP) rezultatai**

|  |  |  |
| --- | --- | --- |
| 1. | Apibrėžimas | Rodikliu vertinamas mokinių mokymosi sėkmingumas. |
| 2. | Matavimo vienetai | Procentai, taškai. |
| 3. | Reikalingi duomenys | Savivaldybės priklausomybės bendrojo ugdymo mokyklų mokinių surinktų taškų vidurkis.  Šalies bendrojo ugdymo mokyklų mokinių surinktų taškų vidurkis. |
| 4. | Duomenų šaltinis | Nacionalinė švietimo agentūra (NŠA). |
| 5. | Rodiklio grupė | Švietimo rezultatai. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes Mokinių registre ataskaitinę dieną. |

**4.2. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika)\***

|  |  |  |
| --- | --- | --- |
| 1. | Apibrėžimas | Rodiklis parodo mokinių mokymosi sėkmingumą, netiesiogiai – savivaldybės bendrojo ugdymo mokyklų veiklos kokybę. |
| 2. | Matavimo vienetai | Procentai. |
| 3. | Reikalingi duomenys | Bendras dalyko pagrindinio ugdymo programos dalykų pasiekimų patikrinime dalyvavusių savivaldybės priklausomybės bendrojo ugdymo mokyklų mokinių skaičius ir tų pačių mokinių, pagrindinio ugdymo programos dalykų pasiekimų patikrinimo metu bent pagrindinį pasiekimų lygį pasiekusių (iki 2023 m. rugsėjo 1 d. – 6–10 balų; nuo 2023 m. rugsėjo 1 d. įsigaliojus atnaujintoms bendrosioms programoms – 7–10 balų) mokinių skaičius. |
| 4. | Duomenų šaltinis | Švietimo valdymo informacinė sistema (ŠVIS), Nacionalinė švietimo agentūra (NŠA). |
| 5. | Rodiklio grupė | Švietimo rezultatai. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes Mokinių registre ataskaitinę dieną (oficialių pagrindinio ugdymo programos dalykų pasiekimų patikrinimo rezultatų paskelbimo dieną). |

**4.3. Abiturientų, laikiusių valstybinius brandos egzaminus, rezultatai (išlaikymas proc. pagal dalykus)**

|  |  |  |
| --- | --- | --- |
| 1. | Apibrėžimas | Rodiklis parodo mokinių mokymosi sėkmingumą, netiesiogiai – savivaldybės priklausomybės bendrojo ugdymo mokyklų veiklos kokybę. |
| 2. | Matavimo vienetai | Procentai. |
| 3. | Reikalingi duomenys | Bendras dalyko valstybinį egzaminą laikiusiųjų Savivaldybės priklausomybės bendrojo ugdymo mokyklų abiturientų skaičius ir jį išlaikiusiųjų skaičius. |
| 4. | Duomenų šaltinis | Nacionalinė švietimo agentūra (NŠA). |
| 5. | Rodiklio grupė | Švietimo rezultatai. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes Mokinių registre ataskaitinę dieną (oficialių valstybinių brandos egzaminų rezultatų paskelbimo diena). |

**4.4. Savivaldybės mokyklų abiturientų valstybinių brandos egzaminų rezultatų vidurkis pagal dalykus**

|  |  |  |
| --- | --- | --- |
| 1. | Apibrėžimas | Rodiklis parodo mokinių mokymosi sėkmingumą, netiesiogiai – savivaldybės bendrojo ugdymo mokyklų veiklos kokybę. |
| 2. | Matavimo vienetai | Balai |
| 3. | Reikalingi duomenys | Bendras dalyko valstybinį egzaminą išlaikiusiųjų Savivaldybės bendrojo ugdymo mokyklų abiturientų skaičius ir jų surinktų balų vidurkis. |
| 4. | Duomenų šaltinis | Nacionalinė švietimo agentūra (NŠA). |
| 5. | Rodiklio grupė | Švietimo rezultatai. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes Mokinių registre ataskaitinę dieną (oficialių valstybinių brandos egzaminų rezultatų paskelbimo diena). |

**4.5.** **Tris ir daugiau valstybinių brandos egzaminų išlaikiusių abiturientų dalis\***

|  |  |  |
| --- | --- | --- |
| 1. | Apibrėžimas | Rodiklis parodo abiturientų mokymosi sėkmingumą, netiesiogiai – mokyklos darbo kokybę. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų abiturientų, kurie einamaisiais mokslo metais baigė mokyklą ir laikė brandos egzaminus, skaičius ir tų pačių abiturientų, išlaikiusių tris ir daugiau valstybinių brandos egzaminų, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo rezultatai. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes Mokinių registre ataskaitinę dieną (oficialių valstybinių brandos egzaminų rezultatų paskelbimo diena). |

**4.6. Abiturientų, įstojusių į universitetus ir kolegijas nuo bendro tais pačiais metais įgijusių vidurinį išsilavinimą abiturientų skaičiaus, dalis**

|  |  |  |
| --- | --- | --- |
| 1. | Apibrėžimas | Rodiklis parodo abiturientų mokymosi sėkmingumą, netiesiogiai – mokyklos darbo kokybę. |
| 2. | Matavimo vienetai | Procentai. |
| 3. | Reikalingi duomenys | Savivaldybės priklausomybės bendrojo ugdymo mokyklų abiturientų, kurie einamaisiais mokslo metais įgijo vidurinį išsilavinimą, skaičius ir tų pačių abiturientų, įstojusių į Lietuvos aukštąsias mokyklas, skaičius. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo rezultatai. |
| 6. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis. |

**4.7. Mokinių, įgijusiųjų pagrindinį išsilavinimą dalis**

|  |  |  |
| --- | --- | --- |
| 1. | Apibrėžimas | Rodiklis rodo švietimo sistemos efektyvumą, prieinamumą ir lygių galimybių švietime užtikrinimą. |
| 2. | Matavimo vienetai | Procentai. |
| 3. | Skaičiavimo metodas | Savivaldybės priklausomybės bendrojo ugdymo mokyklų mokinių, įgijusių pagrindinį išsilavinimą, skaičius padaugintas iš 100 ir padalintas iš bendro savivaldybės mokyklose pagrindinio ugdymo programą išklausiusių mokinių skaičiaus. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo rezultatai |
| 6. | Skaičiavimo reguliarumas | Rodiklio reikšmė skaičiuojama kasmet mokslo metų pradžioje (rugsėjo 1 d.) pagal rodiklio reikšmes Mokinių registre ataskaitinę dieną. |

**4.8. Mokinių, įgijusiųjų vidurinį išsilavinimą dalis**

|  |  |  |
| --- | --- | --- |
| 1. | Apibrėžimas | Rodiklis rodo švietimo sistemos efektyvumą, prieinamumą ir lygių galimybių švietime užtikrinimą. |
| 2. | Matavimo vienetai | Procentai . |
| 3. | Skaičiavimo metodas | Savivaldybės priklausomybės bendrojo ugdymo mokyklų mokinių, įgijusių vidurinį išsilavinimą, skaičius padaugintas iš 100 ir padalintas iš bendro savivaldybės mokyklose vidurinio ugdymo programą išklausiusių mokinių skaičiaus. |
| 4. | Duomenų šaltinis | Švietimo valdymo informacinė sistema (ŠVIS). |
| 5. | Rodiklio grupė | Švietimo rezultatai |
| 6. | Skaičiavimo reguliarumas | Rodiklio reikšmė skaičiuojama kasmet mokslo metų pradžioje (rugsėjo 1 d.) pagal rodiklio reikšmes Mokinių registre ataskaitinę dieną. |

Pastaba. Savivaldybės būtinieji stebėsenos rodikliai žymimi **\***.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_